Tere jälle!  Valimised lähenevad nagu kiirrong ja kõik erakonnad on viimases valimiseelses palavikus.  Oli minulgi kiire enda promomisega, tellisin veel lisa flailereid ja heade sõprade abiga rändasid need postkastidesse laiali. Tundmatutel nimedel erakonna  kandidaate nimekirjas on väga raske ennast vähegi rohkem tutvustada, reklaami tehakse ainult esinumbritele. Ma aga olen seda meelt, et kui midagi teha, siis pühendunult. Vaatasin erakondade kandidaatide tutvustust ja ankeete Postimehe Valimised 2007 on-line lehel. Ja täiesti uskumatu aga mitme erakonna kandidaadid on ankeedid lihtsalt täitmata jätnud, kuigi Postimees saatis ankeedid kandidaatile personaalselt ja juba detsembrikuus.  Sellest või teha igaüks oma järelduse, minu arust on see suhtumise  näitaja.Kui see pole tähtis, mille pärast siis üldse kandideeritakse??  Isegi paljud väga tuntud poliitikud on jätnud need täitmata, ei saa aru , käituvad nagu Vene bojaarid. Arvan, et see "pimeduse" aeg Eesti poliitikas saab ka ükskord läbi, aga praegu jätkub kõik vanas vaimus. Kahjuks.    Täna oli meil avalik valimisüritus Ülemiste Keskuses, kus sai jagatud erakonna nänni ja inimestega vesteldud. Peab ütlema, et selline üritus oli tore. sai kohe otsest tagasisidet. Ja üllatuslikult oldi sotside  suhtes vägagi positiivsed. Mitme inimese reaktsioon oli-ainult mitte Keskerakonda, st keelduti kontaktist . Kui aga lähemalt tuttavaks saime, jätkus juttu kauemaks...  Võtsin üritusele kaasa ka oma noorema poja ja tütre- kes ka agaralt kaasa lõid, jagasid õhupalleja neid läks tõesti palju.  Teel Ülemistesse küsis Mathias ( 7 aastane) kui ma selgitasin kuhu me läheme ja mida seal teeme, ... et " miks sa sinna Keskerakonda ei läinud, neil on ju kõik juba TEHTUD " ?    Sellepärast me sinna  lähemegi, et meil on veel nii palju tegemata !